คือทุกวันนี้เจออะไรสะเทือนใจนิดหน่อยร้องไห้ตลอดเลยค่ะ ร้องไห้ทุกวัน นึกถึงแต่เรื่องเศร้าๆ แค่นึกก็ร้องแล้วค่ะ รู้สึกอารมณ์แปรปวน หงุดหงิดง่าย โมโหบ่อยด้วยค่ะ อยากทราบว่าเป็นอะไรคะ จะเป็นโรคซึมเศร้าไหมคะ? แต่ไม่เคยรู้สึกอยากตายนะคะ แค่เศร้าบ่อยร้องไห้ง่ายคะ แล้วตอนนี้ก็เป็นโรคกล้ามเนื้ออ่อนแรง MG อยู่ด้วยค่ะ กินยา azathioprine กับ pyridostigmine อยู่ค่ะ แล้วตก็ฉีดยาคุมกำเนิดแบบ 3 เดือนด้วยค่ะ อาจจะมีสาเหตุเพราะยารึเปล่าคะ เป็นผลข้างเคียงของยาอะไรประมาณนั้นไหมคะ
สวัสดีค่ะ @จากที่เล่ามา คิดว่า มีภาวะทางอารมณ์ไม่ปกติ อาจมีภาวะเครียด หรืออาจมีภาวะโรคซึมเศร้าค่ะ คิดว่าไม่เกี่ยวกับยาที่ใช้อยู่นะคะ @ผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ ความรู้สึกนึกคิด ความจำ ความสัมพันธ์กับคนรอบข้างเปลี่ยนไป และอาการแสดงทางร่างกายต่างๆ โดยอาการอาจเปลี่ยนแปลงอย่างรวดเร็วเป็นสัปดาห์ หรือค่อยเป็นค่อยไปเป็นก็ได้ -อาการทางอารมณ์ เช่น เศร้า หดหู่ อ่อนไหว บางคนอาจมีความรู้สึกไม่แจ่มใส เบื่อหน่าย บางคนมีอาการหงุดหงิด ฉุนเฉียวได้ -ความรู้สึกนึกคิด เช่น มองอะไรแย่หมด ท้อแท้หมดหวัง รู้สึกไร้ค่า ไร้ความสามารถ บางคนอาจมีอารมณ์ชั่ววูบอยากทำร้ายตนเอง -สมาธิความจำแย่ลง -ความสัมพันธ์กับคนรอบข้างเปลี่ยนไป อาจจะเก็บตัว ไม่ค่อยพูด ทำงานแย่ลง -อาการแสดงทางร่างกาย เช่น อ่อนเพลีย ไม่มีแรง นอบหลับๆตื่นๆ ไม่เจริญอาหาร น้ำหนักลด ท้องผูก ท้องอืด ปวดหัว ปวดตามตัว เป็นต้น -การรักษา: ในรายที่เป็นมาก แพทย์จะให้ยาช่วย แต่บางรายที่เป็นไม่มากแพทย์อาจจะพูดคุยให้คำแนะนำเพื่อให้อาการดีขึ้น **ดังนั้นจึงแนะนำให้ ควรเล่าถึงภาวะทางอารมณ์ให้คนใกล้ชิดหรือคนในครอบครัวเพื่อให้อารมณ์ผ่อนคลายและช่วยแก้ไขปัญหานะคะ หากอาการไม่ดีขึ้น ควรไปพบแพทย์เพื่อรับการวินิจฉัยและได้รับการรักษาอย่างเหมาะสม. เป็นกำลังใจให้นะคะ